След всяко теглене Организаторът ще информира съответните Участващи организации – издатели на Участващите карти, с които са извършени изтеглените печеливши плащания, за техните печеливши Допустими Участници, като им предостави единствено номерата на печелившите плащания („Печеливши“). Всички Печеливши ще бъдат уведомени за спечелените от тях награди от обслужващата ги Участваща организация по избран от съответната Участваща организация начин (телефон, имейл или друго). Всяка Участваща организация трябва да потвърди на Организатора валидността на направените плащания на своите Печеливши. В случай че валидността на направените плащания на даден Печеливш не бъде потвърдена от Участващата организация, се прилага предвидената в този абзац процедура и по отношение на съответните изтеглени резервни Печеливши. След потвърждаване от Участващите организации на направените плащания от техните Печеливши, Организаторът ще предостави съответния брой награди, описани в Раздел 6 от Официалните правила, на съответната Участваща организация за Печелившите, които обслужва и за които е потвърдила валидността на изтеглените печеливши плащания.
Всички награди ще бъдат предоставяни в срок до 30 (тридесет) работни дни след датата, на която всеки Печеливш върне информация за избрания от него начин на получаване на наградата. Организаторът и Възложителят не носят отговорност, ако наградите не бъдат получени поради погрешна комуникация между Печелившия и обслужващата го Участваща организация.